KOMISIJOS SPRENDIMAS
2009 m. liepos 10 d.
iš dalies keičiantis Sprendimo 2002/253/EB nuostatas dėl atvejų (ligų) apibrėžčių, naudotinų pateikiant duomenis apie gripą A(H1N1) į Bendrijos tinklą
(pranešta dokumentu Nr. C(2009) 5465)
(Tekstas svarbus EEE)
(2009/540/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1998 m. rugsėjo 24 d. Europos Parlamento ir Tarybos sprendimą Nr. 2119/98/EB dėl užkrečiamųjų ligų epidemiologinės priežiūros ir kontrolės tinklo Bendrijoje sukūrimo (1), ypač į jo 3 straipsnio c punktą,
kadangi:
(1)
Komisijos sprendimo 2002/253/EB, nustatančio atvejų (ligų) apibrėžimus, naudotinus pateikiant duomenis apie užkrečiamas ligas į Bendrijos tinklą pagal Europos Parlamento ir Tarybos sprendimą Nr. 2119/98/EB (2), 2 straipsnyje nustatyta, jog jo priede pateiktos atvejų (ligų) apibrėžtys turėtų būti tinkamai atnaujintos pagal naujausius mokslinius duomenis.
(2)
2009 m. balandžio 30 d. Komisijos sprendimu 2009/363/EB pakeisti Sprendimą 2002/253/EB, nustatantį atvejų (ligų) apibrėžimus, naudotinus pateikiant duomenis apie užkrečiamas ligas į Bendrijos tinklą pagal Europos Parlamento ir Tarybos sprendimą Nr. 2119/98/EB (3), dėl naujo gripo viruso protrūkio Šiaurės Amerikoje ir neseniai nustatytų atvejų keliose valstybėse narėse įtraukta nauja atvejo (ligos) apibrėžtis.
(3)
Pasaulio sveikatos organizacija neseniai pavadino aptariamą ligą „Gripu A(H1N1)“. Todėl Sprendimą 2002/253/EB būtina atnaujinti, kad būtų naudojamas šis pavadinimas, o ne Sprendimu 2009/363/EB nustatytas pavadinimas.
(4)
Šiame sprendime nustatytos priemonės atitinka Sprendimo Nr. 2119/98/EB 7 straipsniu įsteigto Komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 2002/253/EB antraštė „NAUJOJO GRIPO VIRUSAS A (H1N1) (VADINAMASIS KIAULIŲ GRIPO VIRUSAS A(H1N1) IR MEKSIKIETIŠKO GRIPO VIRUSAS) (1)“ pakeičiama antrašte „GRIPAS A(H1N1)“.
2 straipsnis
Šis sprendimas skirtas valstybėms narėms.
Parengta Briuselyje, 2009 m. liepos 10 d.